**Se-aude o vioară-n noapte**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aude o vioară-n noapte

Se-aude o vioară-n miez de noapte,

Eu stau tăcut şi o ascult...

Arcuşul parcă plânge printre note triste,

Un glas şoptit abia răzbate dintre munţi...

Zăpada pare că-i de aur, când luna se alintă printre stele

Şi-mi amintesc de ochii tăi de stele-ntunecate,

Ce au lăsat în viaţa mea numai mistere....

Vioara cântă, cântă de răsună toată depărtarea,

Care a nins cu punţi de dor distanţele întregi,

Iar vocea ce răzbate printre note triste

Mă cheamă melancolic spre neştiutele poteci....

Şi-ascult pierdut în gânduri şi rătăcit în mine,

Acele dulci chemări pe note triste de iubire...

Iubito...am să vin, cărarea către tine o s-o găsesc,

Tu cântă-mi doar cu note line drumul tot,

Eu de atâta dor nu mai cunosc,

Nici alte drumuri şi nici alţi ochi de stele,

Ce mă ghidează-n noapte printre dorurile mele...

Vioară, tu nu obosi, cântă-mi iubirea,

Îndrumă-mi paşii ce se-mpiedică mereu,

Acolo-n munţi cu puritate ce m-aşteaptă,

Frumoasa mea cu ochi de stele-ntunecate şi surâs de cer.